  Анжелика Тихонова корреспондент Удмуртиысь биатлонист Александр Поварницын Швециысь Эстерсундын Дуннелэн кубокезлэн кыкетӥ люкетаз пыриськоз. Со сярысь Россиысь биатлонъя огазеяськонлэн пресс-службаез ивортӥз. Сборнойлэн тренеръёсыныз Дуннелэн кубокезлэн но IBU-лэн кубокезлэн нырысетӥ этапъёссылы йылпумъянъёс лэсьтыса, Василий Томшин но Александр Поварницын Дуннелэн кубокезлэн кыкетӥ люкетаз ӵошатскозы шуыса пумкылъян кутӥм, нош Матвей Елисеев но Евгений Гараничев – IBU-лэн кубоказ Виктор Майгуров, Россиысь биатлонъя огазеяськонлэн кивалтӥсезДуннелэн кубокезлэн кыкетӥ люкетэз 2-5 толсуре Швециысь Эстерсундын ортчоз. Нош IBU-лэн кубокез понна ӵошатсконъёс 1-4 толсуре Норвегиысь Шушенын азьланьтӥськозы. Тодэ вайытом, Александр Поварницын биатлонъя Дуннелэн кубокезлэн нырысетӥ люкетаз ик пыриськыны кулэ вал, но квалификаци очкоосыз ӧвӧлэн сое отчы ӧз лэзе. Соин ик спортсмен сезонзэ IBU-лэн кубокез понна вожвылъяськонын кутскиз но нимаз бызьылонъёсын бронза медаль утӥз. Тегъёс: Спорт Биатлон Удмуртия ДуннелэнКубокез АлександрПоварницын  